text: батыс қазақстан облысы теректі ауданындағы ауыл, богданов ауылдық округі орталығы. аудан орталығы теректі ауылынан қарай 19 км-дей жерде, бетеге боз, жусан аралас әр түрлі шөптесін өсімдіктер өскен қоңыр, қызғылт қоңыр топырақты, қуаң далалық белдемде орналасқан. 1999 жылы тұрғындар саны 649 адам (314 ер адам және 335 әйел адам) болса, 2009 жылы 507 адамды (248 ер адам және 259 әйел адам) құрады. іргесі 1936 жылы «родина» астық өсіру ұжымшары ретінде қаланды. 1997 жылдан богдановкада шаруа қожалығы, серіктестік құрылған. орта мектеп, клуб, кітапхана, пункт, т.б. мекемелер бар. тұрғындары басқа елді мекендермен автомобиль жолы арқылы қатынасады.